Destinataris: Clubs

De: FCEDF

Data: 31 de juliol de 2022

Assumpte: Tramitació de llicències temporada 2022/2023 *(De l’1 de setembre de 2022 al 31 d’agost de 2023)*

A data **31 de juliol de 2022** s’obre el termini de **renovació** de llicències federatives de la **temporada 2021/2022** per a la pròxima temporada.

La tramitació de la llicència federativa, és **OBLIGATÒRIA** per **entrenar** i poder **participar** en les competicions i activitats esportives oficials organitzades per la FCEDF o FEDDF que comencen a partir del dia **1 de setembre 2022.**. La llicència federativa inclou una **assegurança d’accident esportiu**, que només presta cobertura als accidents ocorreguts als esportistes i tècnics a les activitats o competicions que organitza la FCEDF o el club, sempre i quan aquest estigui al calendari de la FCEDF.

**TRAMITACIÓ DE LLICÈNCIES.**

Per poder tramitar qualsevol llicència, s’haurà d’accedir al **programa de llicències de la FCEDF**, a la següent adreça: [**http://fcedf.playoffinformatica.com**](http://fcedf.playoffinformatica.com). (A la web de la FCEDF també trobareu l’enllaç d’accés).

L’accés al programa estarà disponible **abans** del dia **1 de setembre de 2022.**

Per poder tramitar llicència dins de l’aplicatiu, prioritàriament s’haurà d’anar a l’apartat de Federat i comprovar que les dades siguin correctes.

Cada **club** tindrà un **nom d’usuari** i **clau d’accés**. Pels clubs donats d’alta la temporada passada, l’usurari i la clau d’accés seguirà sent la mateixa. En el cas dels clubs nous i esportistes independents, s’hauran de posar en contacte amb la FCEDF, perquè aquesta els hi faciliti el nom d’usuari i la clau d’accés al programa.

La FCEDF, us facilitarà una **guia amb tots els passos a seguir** per a la tramitació de llicències.

Abans de tramitar qualsevol llicència, el **club** haurà d’haver efectuat el **pagament de la quota anual** del club. Una vegada realitzat i informat a la FCEDF, el club haurà d’enviar comprovant bancari per correu electrònic a administració@esportadaptat.cat. Una vegada enviat, el club es trobarà en situació d’alta al programa i podrà tramitar llicències.

Tots els clubs (nous i de renovacions) hauran d’omplir/actualitzar la Fitxa de Club al programa. S’ha de consignar **totes les dades**, amb indicació de l’adreça oficial del club i correu electrònic. Tanmateix, es poden indicar adreces alternatives. És important omplir les dades dels entrenaments, per tal que la FCEDF pugui derivar a esportistes. Cal anotar com a mínim el nom i cognoms i DNI del president, vicepresident i secretari.

Hi ha **4 fases** per la tramitació de llicències:

1. **PREINSCRIPCIÓ:** Quan el club inscriu a l’esportista o tècnic introduint les dades al programa. Per les renovacions, només caldrà revisar les dades i modificar-les en el cas que sigui necessari.
2. **VALIDACIÓ:** Quan la FCEDF valida les dades i la documentació que cada esportista o tècnic ha de presentar a l’hora de tramitar la llicència.

Per validar la llicència, la FCEDF haurà de tenir tota la documentació requerida en cada cas. Un cop la llicència estigui validada per la federació, el club no podrà canviar cap dada de la llicència.

1. **FACTURADA:** Es generarà un albarà per les llicències que estiguin validades per la FCEDF. El club haurà de pagar l’albarà que generi el programa per poder donar per tramitada les llicències.

La **forma de pagament** haurà de ser mitjançant **transferència bancària** al núm. de compte corrent de la FCEDF, **especificant el nom del club i albarà que paga.**

**Entitat:** La Caixa

**Compte Bancari:** ES38 2100 – 3084 – 88 – 2200127592

**Concepte:** Nom del club i número d’albarà.

Un cop realitzat el pagament, s’haurà d’enviar el **comprovant de pagament** per correu electrònic a [**administracio@esportadaptat.cat**](mailto:administracio@esportadaptat.cat)**.**

**NOTA IMPORTANT: No es retornarà cap quantitat econòmica, quedarà pendent per a futures llicències.**

1. **TRAMITADA:** Un cop rebut el comprovant de pagament, la FCEDF donarà per tramitada la llicència. I s’expedirà el carnet i la factura (aquesta última la podeu descarregar en la mateixa aplicació web).

**En tot moment, el club podrà veure en quin estat està cada llicència.**

**DOCUMENTACIÓ A PRESENTAR**

Un cop introduïdes o modificades les dades d’un esportista o tècnic en el programa de llicències de la FCEDF, els clubs tenen la **possibilitat d’imprimir el formulari amb totes les dades omplertes**. Per tant, només caldrà que l’interessat signi i el club posi el segell.

El formulari imprès a través de l’aplicació s’ha d’enviar a la FCEDF i ha d’estar signat i segellat (original), una vegada firmat i segellat enviar-ho a [administració@esportadaptat.cat](mailto:administració@esportadaptat.cat).

En el cas **VOLUNTARIAT:** haurà de presentar la sol·licitud degudament emplenada, conjuntament amb el compromís de voluntariat que li farà arribar FCEDF, signar-ho adequadament i enviar-ho a [administracio@esportadaptat.cat](mailto:administracio@esportadaptat.cat).

La **documentació** necessària **a presentar** per a fer el **tràmit de la llicència federativa d’un esportista** és la següent:

* **DOCUMENTACIÓ RENOVACIONS**
  1. Formulari de sol·licitud de llicència.

S’han de consignar **totes les dades** requerides i en **lletra llegible** (si s’omple a mà), indicant amb una X si és renovació o alta, i amb una altra X si és catalana o espanyola. Per últim, **signatura de l’interessat** i **signatura i/o segell del club.** En el cas dels **menors d’edat**, és **imprescindible, les dades del pare/mare o tutor i la seva signatura.**

* 1. Declaració de cessió de dades.

Omplir amb el nom i signar la cessió de dades de les dues Federacions en el cas de tramitació àmbit nacional és **Obligatori** per la tramitació de llicències.

* 1. Certificat mèdic esportiu**[[1]](#footnote-1).**

La FCEDF exigirà als esportistes de manera preceptiva, la firma d’una declaració responsable sobre el seu estat de salut i condició física. Per això és necessari acreditar l’obtenció d’un certificat mèdic d’aptitud pel desenvolupament de l’activitat física pel qual s’expedeix la llicència.

S’adjunta model **orientatiu**, però servirà qualsevol certificat on consti el nom del metge/ssa i núm. de col·legiat/da, signatura i la frase *“apte per la modalitat esportiva de...”* fent constar l’esport que es practica i les dades de l’esportista (nom i DNI).

Les **proves obligatòries a realitzar** són les següents:

* Antecedents personals i familiars.
* Exploració cardio-respiratòria bàsica.
* Valoració funcional del dèficit o seqüeles.
* Electrocardiograma **(Majors de 14 anys).**
* **Prova d’esforç bàsica indirecta (Ergometria).**

**La prova d’esforç a partir de la modalitat esportiva que es practiqui, es a opció del metge la obligatorietat de tenir que fer-ho**

Si es practica o es preveu practicar **més d’una modalitat esportiva** s’ha de fer **constar en el certificat**.

El **període d’expedició** d’un certificat fins a la data de tramitació de la llicència **no podrà excedir de 3 mesos**.

**Certificat mèdic esportiu:** Document imprescindible segons l’**Art. 154. Decret 58/2010, de 4 de maig**, de les entitats esportives de Catalunya per al desenvolupament de l’esport per al qual es tramita la llicència.

* 1. Comprovant de pagament.

Es generarà un albarà, per les llicències que estiguin validades. El club haurà de realitzar una **transferència bancària** a la FCEDF, especificant el nom del club i el número d’albarà

Un cop realitzat el pagament, el club haurà d’enviar el **comprovant de pagament** per e-mail a [**administracio@esportadaptat.cat**](mailto:administracio@esportadaptat.cat)**.**

* **DOCUMENTACIÓ NOVES ALTES**

Per les **noves altes**, **a més de la documentació del punt anterior**, cal presentar:

* 1. Classificació mèdica esportiva i/o certificat de discapacitat.

És condició indispensable aportar la fitxa de valoració i classificació mèdica i/o certificat de discapacitat de l’esportista per tramitar una **alta** federativa. És **obligatori** enviar aquests documents a la FCEDF i a la FEDDF.

* 1. Sol·licitud de fitxa de joc

Haurà de ser sol·licitada directament a la **FCEDF** amb **un mes d’antelació** a la data d’inici de la competició. En cas de competició nacional, la petició es farà directament a la FEDDF.

Els **tècnics/ques** hauran de presentar la següent documentació segënt:

* Formulari de sol·licitud de llicència
* Declaració de cessió de dades
* Certificat de delictes sexuals

***“*** [***Ley Orgánica 1/1996***](http://www.boe.es/buscar/act.php?id=BOE-A-1996-1069)***, de Protección Jurídica del Menor, modificada por la*** [***Ley 26/2015***](http://www.boe.es/buscar/act.php?id=BOE-A-2015-8470) ***y la*** [***Ley 45/2015***](http://www.boe.es/buscar/act.php?id=BOE-A-2015-11072)***, de voluntariado establece la obligación de que se aporten certificados negativos del Registro Central de Delincuentes Sexuales para todos los profesionales y voluntarios que trabajan en contacto habitual con menores.”***

* Fotocopia de la documentació que l’acrediti com a:
  + Llicenciats CAFE: Nº col·legiat
  + CFGS Activitat física i esport: Nº registre professionals de l’esport (CCE)
  + Habilitat i/o validat: Nº registre professionals de l’esport (CCE)
  + Fisioterapeuta: Nº col·legiat
  + Metge: Nº col·legiat
  + Psicòleg: Nº col·legiat

En cas de no presentar-ho, no podrà tramitar la llicència com a tècnic, però si com a **auxiliar**. Aquelles persones que realitzen **funcions de suport**, no englobades als punts anteriors, tindran la condició d’**auxiliar**.

Es considerarà noves altes aquelles llicències d’esportistes i tècnics/ques que no hagin renovat/tramitat la seva llicèncai les últimes 4 temporades.

Per poder mantenir una base de dades correcta, igual que una ràpida localització de la documentació en la base de dades es prega si us plau:

**IMPORTANT**:

* **A la part de federat, mantenir actualitzat, el certificat de discapacitat, el certificat de delictes sexuals, la titulació, sempre i quan es tramiti llicència entrenador o funció que acrediti, així com la cessió de dades i responsabilitat de COVID.**
* **A la part de llicència poder mantenir actualitzat la sol·licitud de llicència esportiva, el CME.**
* **Es demana si us plau, penjar documentació en PDF.**

**EN CAS D’ACCIDENT**

**Si un tècnic o esportista federat té un accident en un entrenament o competició**, s’ha de **posar en contacte amb la FCEDF** mitjançant el tlf. **93.340.92.00** o bé per e-mail a [**administracio@esportadaptat.cat**](mailto:administracio@esportadaptat.cat)**.**

Els accidents esportius hauran de justificar-se mitjançant la corresponent **comunicació d’accident** que haurà **d’omplir el mateix Club** i signar l’esportista lesionat. La companyia no es farà càrrec de qualsevol assistència mèdica que no sigui justificada mitjançant el certificat.

***Encara que l’accident no requereixi assistència mèdica, s’ha de remetre a la companyia el certificat d’accident.*** D’aquesta manera si l’accident tingués conseqüències no detectades inicialment, es podrà justificar la necessitat mèdica posterior.

**L’accident s’ha de comunicar a la FCEDF com a màxim de 24-48 hores després de l’accident. En el cas que l’accident fos en cap de setmana, es podria comunicar a la FCEDF el pròxim dilluns.**

L’**assegurança de la llicència** federativa presta cobertura a les **lesions accidentals**, però no a les lesions pròpies de la pràctica esportiva, com per exemple, la tendinitis.

Per tal de comunicar l’accident seran necessàries les següents dades:

* **Dades personals de l’accidentat/da:**

Nom i cognoms, DNI, edat, telèfon, domicili, província, localitat, codi postal i número de llicència.

* **Dades de l’accident**:

Lloc, dia i hora de l’accident, forma d’ocurrència i persones presents en el moment de l’accident.

* **Signatura del lesionat.**

Per acudir als serveis mèdics concertats per la companyia és necessari aportar la comunicació d’accident certificada i identificar-se amb el DNI i llicència federativa.

**La FCEDF no es fa responsable dels esportistes que no comuniquen l’accident esportiu a la Federació dins del límit de dies establert o van a visitar-se a centres no concertats i que no formen part del quadre mèdic de la companyia asseguradora.**

Podeu **consultar els centres mèdics** concertats per la companyia a la pàgina web de la FCEDF, a l’apartat de clubs i llicències.

**TRÀMIT LLICENCIA PER CANVI DE CLUB EN UNA MATEIXA TEMPORADA**

En cas que un esportista tècnic/ques es canviï de club durant la mateixa temporada, ambdós clubs hauran de pagar la quota de llicència corresponent.

Si un jugador/a té tramitat una llicència com a independent, i posteriorment s’afilia a un club, aquest canvi de llicència no tindrà cap despesa.

**TERMINI TRAMITACIÓ DE LLICÈNCIES**

El termini de renovacions finalitza l’**1 de Gener del 2023, mateixa data a mantenir que la temporada passada.**

Les **renovacions** que es tramitin **després del 01 de Gener del 2023** tindran un **recàrrec del 50% sobre el preu inicial, pel que respecte a esportistes, el tècnics no tindran cap mena de recàrrec .**

**Les llicències que no estiguin facturades i pagades (amb el comprovant de pagament enviat) el 10 de desembre del 2022, també hauran d’abonar el recàrrec, ja que estaran fora de termini.**

Les noves fitxes es podran tramitar en qualsevol moment de la temporada, tenint en compte que, tant les altes com les renovacions s’hauran de **sol·licitar amb** **un mínim de 10 dies d’antelació a l’ inscripció a un campionat** Tant les altes com les renovacions que no es tramitin dins d’aquest termini, hauran d’abonar el recàrrec corresponent.

**QUOTES**

|  |  |
| --- | --- |
| **QUOTA CLUBS** | **IMPORT** |
| Afiliació de club | 300,00 € |

|  |  |
| --- | --- |
| **ÀMBIT NACIONAL** | |
| **LLICÈNCIES** | **IMPORT** |
| Llicència esportista (Major 18 anys) | 13€+feddf+assegurança |
| Llicència esportista (Menor 18 anys) | 10€+feddf+assegurança |
| Llicència tècnic/auxiliar | 20€+feddf+assegurança |
|  |  |
| **ÀMBIT AUTONÒMIC** | |
| **LLICÈNCIES** | **IMPORT** |
| Llicència esportista (Major 18 anys) | 23 € |
| Llicència esportista (Menor 18 anys) | 10€+assegurança |
| Llicència tècnic/auxiliar | 40€+assegurança |
|  |  |
| **ALTRES** | **IMPORT** |
| Duplicat carnet llicència | 3,00 € |

**Comunicar que, un jugador/ora que pertany a una escola i per àmbit de superació passa a formar part d’un equip de competició dintre un club, aquest club, té la responsabilitat d’abonar totes les despeses de tramitació de llicències en aquest nou àmbit.**

També, s’estableix un recàrrec per a aquelles llicències (altes i renovacions) que no es tramitin amb un mínim de **10 dies d’antelació a la data d’inscripció d’un campionat**:

|  |  |
| --- | --- |
| **TERMINI** | **RECÀRREC (ALTES I RENOVACIONS)** |
| **Entre 8 i 9 dies d’antelació** | **25,00 %** |
| **Entre 6 i 7 dies d’antelació** | **50,00 %** |
| **Menys de 6 dies d’antelació** | **100,00 %** |

**ESPORTS INTEGRATS O EN PROCÉS D’INTEGRACIÓ**

Els **esports** que estiguin **integrats** o en **procés d’integració** a les Federacions corresponents (activitat subaquàtica, ball esportiu, ciclisme (inclou handbike), esquí, hípica, tennis, tennis taula, tir amb arc**, tir olímpic** i vela) tindran la seva pròpia normativa. Per tramitar la llicència d’aquests esports, us haureu de posar en contacte amb les respectives federacions.

En el cas específic de la **modalitat de tir olímpic** (només llicències espanyoles), l'esportista ha de tenir **doble llicència** (expedida per la FEDDF i la Real Federación Española de Tiro Olímpico).

**ACLARIMENTS**

**La llicència és el títol que habilita a un esportista per participar en les activitats o competicions oficials organitzades per la Federació. I a més, és una assegurança que garanteix l’assistència sanitària, en relació als accidents derivats de la pràctica esportiva.**

La FCEDF/FEDDF **no deixarà inscriure’s** i, per tant, **participar,** a cap esportista, tècnic o auxiliar **sense tenir tramitada** la corresponent **llicència federativa**. Les llicències s’han de tramitar amb un mínim de **10 dies d’antelació a l’ inscripció** d’un campionat.

La tramitació de la **llicència federativa** només es podrà tramitar a través de la Federació Catalana.

S’ha de sol·licitar una llicència per **cada disciplina esportiva** que es practiqui (esportistes i tècnics).

Tots els formularis i/o documents que no siguin **originals** (excepte el certificat de discapacitat) o **hi manqui alguna dada o signatura**, així com els que vinguin omplerts amb **lletra il·legible** seran retornats a l’adreça oficial del club, quedant paralitzat el tràmit.

La FCEDF serà l’encarregada de validar i aportar el carnet, una vegada s’hagin realitzat tots els tràmits especificats a la guia, inclòs el pagament.

Si les bases reguladores de l’esport no determinen res, si un jugador vol **donar-se de baixa d’un club**, serà necessari que fer-ho arribar a la FCEDF una carta de llibertat del club i el carnet de la seva llicència federativa. D’aquesta manera, podrà donar-se d’alta a qualsevol club i no li caldrà esperar-se a acabar la temporada esportiva en vigor.

Es considerarà noves altes de clubs aquells que, encara que hi hagin afiliat a la FCEDF en anys anteriors, hagin estat inactius esportivament durant les últimes 4 temporades immediatament anteriors.

**TOTS I CADASCÚ DELS CLUBS, HAN D’ACTUALITZAR TOTA CLASSE D’INFORMACIÓ QUE PUGUI CANVIAR, RESPECTE A LES MODIFICACIONS OCASIONADES EN LA BASE DE DADES.**

**Oficina d’Atenció als Clubs (OAC)**

C/Francesc Tàrrega, 46-48

08027 - Barcelona

Tel: 93 340 92 00

e-mail: [administracio@esportadaptat.cat](mailto:administracio@esportadaptat.cat)

ç

1. **Certificat mèdic esportiu:** Document imprescindible segons l’**Art. 154. Decret 58/2010, de 4 de maig**, de les entitats esportives de Catalunya per al desenvolupament de l’esport per al qual es tramita la llicència. [↑](#footnote-ref-1)